projecte-aina/catalan_government_crawling huggingface dataset:
L'actual interès de la societat per la conservació, el paisatge i els usos de lleure s'ha traduït en una tendència al canvi en els mètodes d'ordenació, que aporten més flexibilitat en la planificació i més sensibilitat envers l'entorn natural.
En aquest context, els boscos de titularitat privada poden oferir rendiments als seus propietaris, tot respectant el medi ambient i la sostenibilitat.
Per tal de fer-ho possible, la Generalitat facilita la lliure gestió dels boscos a través de l'assessorament gratuït, i de l'aprovació de plans de llarga durada, que estalvien als seus propietaris la sol·licitud d'autoritzacions i llicències anuals.
Els propietaris de boscos poden sol·licitar l'assessorament gratuït de la Generalitat en l'ús de d'instruments d'ordenació forestal aplicables als boscos privats, que permeten programar la realització de treballs de gestió i millora forestal per un termini màxim establert.
A continuació, us detallem els drets i deures dels propietaris amb un instrument d'ordenació forestal (IOF) aprovat:
La certificació forestal és el procediment voluntari pel qual un organisme independent proporciona una garantia escrita que la gestió forestal es fa d'acord amb els criteris de sostenibilitat.
La certificació forestal està relacionada amb el concepte de gestió forestal sostenible.
Per sobre de les certificacions nacionals de boscos, hi ha dos sistemes principals de certificació:
El sistema PEFC és una iniciativa voluntària del sector forestal privat europeu que permet que cada estat o regió marqui les seves directrius forestals, respectant sempre la concepció de PEFC.
És el que s'adapta millor a les característiques dels boscos privats a Catalunya.
La base del sistema PEFC és un instrument d'ordenació.
Per tant, permet que el propietari aprofiti el seu PTGMF/PSGF/PO per adherir-se al sistema sense gaires canvis.
El sistema PEFC preveu la modalitat de certificació regional en l'àmbit de la gestió forestal sostenible, cosa que permet al propietari català gaudir d'uns avantatges difícilment materialitzables dins la modalitat individual.
Els establiments públics on es realitzen espectacles musicals o activitats recreatives han de disposar d'un nombre de vigilants de seguretat privada adequat al seu aforament autoritzat.
L'aforament també és el criteri principal alhora de valorar la necessitat de comptar amb personal d'accés i d'un sistema de control d'aforament automàtic.
A continuació us expliquem els tràmits i les autoritzacions relacionades amb la seguretat, així com les condicions per a sol·licitar exempcions del nombre de vigilants.
En determinats espectacles, activitats recreatives i establiments públics, durant tot el seu horari de funcionament, depenent de les persones d'aforament autoritzades, s'haurà de disposar de persones vigilants de seguretat privada així com de persones de control d'accés.
- Activitats o espectacles musicals de caràcter extraordinari.
Quan es tracti d' activitats de naturalesa sexual:
Per als establiments de règim especial (fora-d'hores o After Hours ):
Els serveis de vigilància sempre han de ser prestats per una empresa de seguretat autoritzada i inscrita o bé en el Registre especial d'empreses de seguretat de Catalunya o bé en el Registre general d'empreses de seguretat.
A sol·licitud de l'interessat, el director general d'Administració de Seguretat o el director dels serveis territorials del Departament d'Interior on s'ubiqui el local, amb l'informe previ favorable dels ajuntaments i de la policia de la Generalitat-Mossos d'Esquadra, pot reduir el nombre de vigilants de seguretat privada, o eximir de l'obligació de disposar-ne, quan ho permeti la ubicació del local, les seves característiques, la naturalesa de l'activitat o altres circumstàncies.
En zones determinades, tancades i delimitades on es concentrin diversos locals que, pel seu aforament, no tenen l'obligació de disposar d'una persona vigilant de seguretat privada de forma individual, caldrà sumar els aforaments dels diversos locals per saber quin és el nombre total d'aforament autoritzat i aplicar l'escalat dels quadres.
Els organitzadors d'espectacles públics musicals poden sol·licitar la reducció o l'exempció del nombre de vigilants de seguretat privada necessaris per dur a terme l'espectacle si acrediten que concorren determinades circumstàncies que així ho permeten.
El control automàtic d'aforament haurà de ser instal·lat per una empresa autoritzada.
Espectacles musicals i activitats recreatives musicals de caràcter extraordinari
Establiments de règim especial (fora-hores o After Hours )
Les empreses turístiques poden oferir als seus clients les informacions gratuïtes facilitades per l'Administració relativa als viatgers internacionals.
La preparació d'un viatge exigeix una preparació acurada, que inclogui una correcta informació sanitària del país de destí, així com dels riscos i les precaucions que cal prendre per gaudir de l'experiència amb bona salut.
La visita a determinats països pot comportar l'obligatorietat de vacunar-se.
En la majoria dels casos, les malalties que pateixen els viatgers són evitables si se segueix el consell mèdic adequat.
Entre les recomanacions més importants, hi ha la de consultar una unitat de salut internacional a la qual es pot demanar cita prèvia.
Els empresaris poden consultar la informació continguda al Canal Salut de la Generalitat per traslladar la informació que conté als seus clients, o bé facilitar-los l'enllaç al web perquè la consultin ells mateixos.
L'Impost sobre les estades en establiments turístics grava les estades en establiments turístics.
Els ingressos originats per aquest impost es reinverteixen en la promoció del sector a través del Fons per al foment del turisme.
Fet imposable: l'obligació tributària s'origina per l'estada que fa el contribuent en: hotels, càmpings, apartaments turístics, establiments de turisme rural, àrees de pernoctació destinades a albergs mòbils, albergs de joventut, habitatges d'ús turístic i embarcacions de creuer turístic.
Exempcions: no aplica l'impost a
Està obligada al compliment de les prestacions tributàries, sent el contribuent, la persona física que faci una estada en qualsevol dels establiments subjectes a l'impost.
També ho és la persona jurídica a nom de la qual es lliura la corresponent factura o document anàleg per l'estada de persones físiques en els establiments.
El substituts del contribuent, és a dir, qui està obligat al compliment material de l'obligació, són els titulars de l'explotació dels establiments subjectes a l'impost.
El turisme és un sector cabdal per a l'economia catalana.
Representa aproximadament l'11 per cent del PIB nacional i proporciona treball a un percentatge similar de la població ocupada.
Aquest apartat aplega la informació relativa a les llicències i permisos per l'obertura de bars, restaurants i allotjaments turístics, així com recursos i informació sobre la formació disponible pels professionals del sector.
Es consideren establiments d'allotjament turístic les instal·lacions d'allotjament temporal on es presten serveis turístics.
Tots els hotels, càmpings, establiments de turisme rural i apartaments turístics s'han d'inscriure al Registre d'Establiments Turístics.
Recursos i formació per a les persones que treballen en els sectors de l'allotjament, la restauració, la intermediació, el transport, la planificació i gestió pública de destins, i l'organització de productes i activitats turístiques.
Us oferim informació de les comunicacions, permisos i llicències necessàries per a l'obertura dels establiments de restauració, així com d'altres aspectes que l'empresari ha de tenir en compte, des de l'adequació del local fins a les condicions per a la venda d'alcohol i tabac.
Els establiments i espais oberts al públic on es desenvolupen els espectacles públics i les activitats recreatives han de complir una sèrie de requisits i obligacions que us detallem a continuació.
Els espectacles públics i les activitats recreatives han de:
Alguns espectacles públics i activitats recreatives estan sotmesos a uns requisits de caràcter especial:
Els establiments i espais oberts al públic on es realitzen activitats recreatives musicals amb un aforament autoritzat superior a 150 persones i els establiments de règim especial (fora d'hores o after hours ) independentment del seu aforament, han de disposar d'una memòria de seguretat.
La memòria de seguretat forma part de la documentació que cal presentar per obtenir una llicència o autorització i ha d'informar dels aspectes següents:
Els establiments oberts al públic han de disposar de serveis amb la proporció mínima de lavabos i cabines de vàter següent:
Aquests serveis s'han d'instal·lar diferenciats entre homes i dones i han de complir els requisits que estableix el Reglament d'espectacles públics i activitats recreatives.
Els establiments d'espectacles musicals i les activitats recreatives musicals a partir de 1.000 persones d'aforament autoritzat i els establiments de règim especial (fora d'hores o after hours ) amb qualsevol aforament autoritzat, han de disposar d'una infermeria amb instal·lacions, materials i equips adequats per prestar els primers auxilis en cas d'accident, malaltia o crisi sobtada.
La infermeria pot ser substituïda per una farmaciola i la presència de vehicles medicalitzats mentre l'establiment estigui obert al públic o l'activitat recreativa s'estigui duent a terme.
La resta d'establiments, amb aforament inferior a 1.000 persones, han de disposar d'una farmaciola per facilitar primeres cures.
Els organitzadors dels espectacles o activitats i els titulars dels establiments han de disposar en el local o lloc de realització de fulls normalitzats de reclamació o denúncia, amb el format, procediment, règim jurídic i efectes establerts per la normativa específica.
Els organitzadors d'espectacles públics i activitats recreatives estan obligats a contractar ua assegurança de responsabilitat civil que sigui imputable directament, solidàriament o subsidiàriament, a les persones titulars dels establiments o als organitzadors dels espectacles públics, de tal manera que pugui respondre dels danys personals i materials i dels perjudicis consecutius ocasionats als assistents i a les terceres persones i als seus béns.
Això, sempre que aquests danys i perjudicis hagin estat produïts com a conseqüència de la gestió i explotació de l'establiment o de la realització de l'espectacle o activitat recreativa, així com de l'activitat del personal al seu servei o de les empreses subcontractades.
La pòlissa d'assegurances de responsabilitat civil s'ha de contractar per les quanties mínimes següents:
El Reglament d'espectacles públics i activitats recreatives estableix coeficients correctors, que incrementen o redueixen les quanties esmentades, en funció de les circumstàncies o característiques de l'establiment o de l'espectacle o l'activitat recreativa.
Quan presenteu documents en una llengua estrangera davant un organisme oficial, com l'Administració, un jutjat o un notari, en molts casos haureu d'aportar-ne la traducció certificada i exacta del text original.
La figura habilitada per l'Administració per a traduir documents oficials és la del traductor jurat, que afegeix a la traducció la seva signatura, segell i certificació oficials que donen fe de la fidelitat i exactitud de la traducció.
Pel que fa a la diferència entre traducció i interpretació, la traducció es refereix a les traduccions escrites, mentre que la interpretació és una traducció oral.
Podeu consultar la relació de persones inscrites al Registre de professionals de la traducció i la interpretació jurades de la Direcció General de Política Lingüística que han donat el seu consentiment per fer públiques les seves dades de contacte i les professionals (llengua i modalitat).
Els traductors jurats del català a altres llengües i viceversa estan inscrits al Registre de professionals de la traducció i la interpretació jurades de la Direcció General de Política Lingüística.
S'hi poden inscriure les persones que han superat les proves d'habilitació i les que disposen d'un titulació universitària oficial de traducció i interpretació i que compleixen els requisits de formació específica establerts per al normativa.
Conegueu tota la legislació i l'evolució de l'estat de la traducció i la interpretació jurada en català.
Els centres educatius privats que imparteixen ensenyaments compresos en el sistema educatiu requereixen l'autorització administrativa per a la seva obertura i funcionament.
Abans de sol·licitar l'autorització, heu de tenir en compte el nivell educatiu del centre i adequar-lo a les condicions descrites a la normativa.
També heu de tenir presente que qualsevol canvi que afecti els locals del centre, la capacitat, la titularitat i la denominació del centre, així com els ensenyaments que s'hi imparteixen, ha de ser comunicat a l'Administració.
Els centres d'ensenyament no reglat de música, dansa i d'ensenyament postobligatori disposen d'un tràmit específic per a comunicar a l'Administració de l'inici de la seva activitat.
També han d'informar de les modificacions en les dades del centre o la formació que s'hi imparteix, així com de la finalització de la seva activitat.
Tràmits relacionats amb els centres d'àmbit universitari.
Les activitats professionals lligades als centres d'ensenyament, la cultura i l'oci compten amb una caracterització pròpia que exigeix una formació o acreditació específica per al seu desenvolupament.
A més de l'acreditació professional corresponent, aquest sector ha de tenir especialment en compte aspectes com les autoritzacions i permisos de seguretat i d'horaris dels espectacles públics.
D'altra banda, pel que fa a l'àmbit de la llengua, us oferim informació i cercadors de professionals editors, redactors, correctors, traductors i intèrprets, que us ajudaran a millorar la qualitat lingüística dels vostres documents.
També podeu consultar els serveis que l'Administració ha posat a disposició de bars i restaurants perquè introdueixin el català en l'atenció i el tracte amb els clients.
Els centres educatius privats que imparteixen ensenyaments compresos en el sistema educatiu requereixen l'autorització administrativa per a la seva obertura i funcionament.
D'altra banda, les entitats que ofereixen estudis de formació professional per a l'ocupació han d'estar inscrites en un registre específic.
Posem a la vostra disposició els enllaços als registres de traductors i intèrprets jurats i als cercadors d'empreses i professionals de la llengua, així com guies i consells per a introduir el català a les empreses de serveis.
Conegueu el procés de registre de les empreses audiovisuals, de declaració de rodatge, les subvencions, els ajuts i les plataformes de difusió internacional del sector.
Els espectacles públics han de complir una sèrie de condicions relatives a la naturalesa de l'activitat i han d'obtenir de l'administració les autoritzacions preceptives en matèria de seguretat, registres i horaris.
Els professionals de l'esport s'han d'inscriure en el Registre Oficial, han de disposar de la titulació específica i han de formar part del col·legi professional corresponent.
Les cases de colònies, els albergs de joventut, les granges escola, les aules de natura i els campaments juvenils han de lliurar a l'Administració una comunicació de la seva posada en funcionament abans de l'inici de l'activitat.
Sol·licitud d'examen per obtenir la competència professional per actuar com a professional frigorista habilitatSol·licitud carnet d'instal·lador/a-mantenidor/a d'instal·lacions tèrmiques en els edificis (ITE)
Les dates assenyalades són les darreres per examinar-se a les demarcacions territorials.
Pel que fa als exàmens a Barcelona es preveu una convocatòria amb recuperació al segon quadrimestre d'enguany.
Les empreses instal·ladores i del sector de la construcció han de presentar comunicacions i complir diverses mesures en l'àmbit de la salut i la seguretat específiques de la seva activitat.
Des dels professionals que construeixen, reparen o fan instal·lacions de llum o gas en els habitatges, fins els agents que els venen, han d'acreditar la seva capacitat per actuar en el seu àmbit de treball, perquè és d'obligat compliment i perquè aquesta és la garantia davant els clients que ofereixen un servei de qualitat.
Per tal de garantir que les instal·lacions acompleixen les condicions de seguretat que marca la legislació vigent, podeu inscriure-les als organismes de control o bé a la xarxa de centres de l'Oficina de Gestió Empresarial.
Conegueu les característiques i condicions de cada tràmit.
Els instal·ladors i reparadors d'instal·lacions i productes industrials han d'acreditar la seva capacitat professional amb una titulació o un curs de formació.
Les empreses instal·ladores i els seus professionals han de complir diversos requisits i acreditar certa formació per a poder exercir la seva activitat professional amb totes les garanties legals de qualitat del servei.
L'activitat de les empreses de la construcció comprèn un ampli ventall d'activitats, des del registre de les empreses subcontractades, fins a la creació d'infraestructures de telecomunicacions, i l'aplicació de criteris d'eficiència energètica i de mesures per a reduir els riscos laborals que afecten els seus treballadors.
Les persones que presten serveis de mediació, assessorament i gestió en transaccions immobiliàries s'han d'inscriure al Registre d'Agents Immobiliaris.
La inscripció atorga la condició d'agent immobiliari homologat i acredita que l'agent reuneix els requisits i les condicions adequats per a exercir la seva professió.
El Registre electrònic d'empreses licitadores (RELI) és un registre administratiu electrònic, gestionat per la Junta Consultiva de Contractació Administrativa, que recull dades relatives a la personalitat jurídica, la capacitat, la representació i la solvència de les empreses que volen contractar amb les administracions públiques.
L'objectiu del RELI és facilitar a les empreses la concurrència en procediments d'adjudicació de contractes públics i contribuir a la penetració de les noves tecnologies en la contractació pública.
S'hi poden inscriure les persones físiques o jurídiques nacionals o estrangeres que acrediten personalitat jurídica i capacitat d'obrar i que no estan en situació de prohibició per contractar.
El Registre electrònic d'empreses licitadores (RELI) té les següents característiques:
Les empreses inscrites en el RELI no han d'aportar cap certificat acreditatiu d'inscripció.
Els òrgans de contractació i les meses de contractació accediran d'ofici, per mitjans electrònics i de forma directa i segura a les dades contingudes en el Registre.
Les empreses poden consultar per Internet les seves dades relatives a la personalitat jurídica, capacitat d'obrar, representació, solvència econòmica i financera i solvència tècnica i professional.
També poden formalitzar i enviar la sol·licitud i l'actualització de les seves dades per via telemàtica.
Tots els tràmits telemàtics que fan les empreses al Registre es realitzen amb el màxim nivell de seguretat, a través de la signatura electrònica reconeguda i amb idèntics efectes jurídics que la signatura manuscrita.
No cal que estigueu inscrits en el RELI per poder contractar amb les administracions públiques.
La inscripció en el RELI no està sotmesa a cap taxa ni preu.
La inscripció en el RELI no està limitada en el temps.
En el RELI consten les dades vigents de les empreses en el moment de la inscripció.
Per tant, un cop formalitzada, cal que actualitzeu les dades a mesura que vagin variant.
Vàlid per a les diferents administracions públiques.
El certificat que es genera des del RELI amb les dades de les empreses inscrites és vàlid per a tots els procediments de licitació de la Generalitat de Catalunya.
També és vàlid per a les licitacions de les entitats locals i d'altres administracions públiques catalanes, si estan degudament adherides al RELI i així ho acorden i ho recullen els seus respectius plecs.
Podeu consultar tota la informació necessària per inscriure-us en el Registre al web del RELI.
El Registre electrònic d'empreses licitadores (RELI) està regulat per la normativa següent:
Les instal·lacions de calefacció i fred estan regulades i l'administració vetlla per tal que només les puguin executar professionals qualificats i empreses inscrites al registre RASIC (Registre dels Agents de la Seguretat Industrial de Catalunya).
D'altra banda, les empreses i els professionals que instal·len o revisen equips de gasos fluorats han d'obtenir el certificat oficial corresponent.
Les altes, modificacions i baixes registrals de les noves instal·lacions a les quals s'aplica la Llei 9/2014 del 31 de juliol, de la seguretat industrial dels establiments, les instal·lacions i els productes, s'hauran de sol·licitar per via electrònica.
Podeu accedir als formularis des del tràmit electrònic de presentació de la Declaració Responsable
IP04: Subministrament a vehicles (Estacions de servei i subministraments a flotes del titular)
IP02: Parc d'emmagatzematge (Bases de distribució, subministrament a aeronaus i vaixells)
Recordeu que els formularis de tramitació els heu de descarregar sempre des de la fitxa del tràmit corresponent.
Els formularis s'han de descarregar des de la fitxa informativa del tràmit.
Us recordem que, per garantir que esteu fent servir la darrera versió dels formularis en el moment de la tramitació, cal que us els descarregueu del web cada vegada que els hagueu d'utilitzar.
Important: per garantir que el formulari funcionarà correctament, abans d'emplenar-lo l'heu de descarregar i desar al vostre ordinador.
Les instal·lacions d'aparells a pressió s'han de tramitar per via electrònica.
Podeu accedir als formularis des del tràmit electrònic de presentació de la Declaració Responsable.
Els formularis es descarreguen des del tràmit
Model de l'etiqueta que ha d'identificar tots els extintors.
Les empreses instal·ladores han d'imprimir-les en paper plastificat i autoadhesiu i col·locar-les en un lloc visible dels extintors.
Model de l'etiqueta que ha d'identificar els equips a pressió mòbils.
Les empreses instal·ladores han d'imprimir-les en paper plastificat i autoadhesiu i col·locar-les en un lloc visible dels equips.
Ordre IUE/470/2009, de 30 d'octubre, que regula l'aplicació del Reglament d'equips de pressió a Catalunya contenen tots els detalls del format i les instruccions per a emplenar els espais de les etiquetes.
Les altes, modificacions i baixes registrals de les noves instal·lacions a les quals s'aplica la Llei 9/2014 del 31 de juliol, de la seguretat industrial dels establiments, les instal·lacions i els productes, se sol·liciten per via electrònica.
Podeu accedir als formularis des del tràmit de Declaració Responsable
Model de l'etiqueta que ha d'identificar totes les instal·lacions tèrmiques en els edificis.
Les empreses instal·ladores han d'imprimir-les en paper plastificat i autoadhesiu i col·locar-les en un lloc visible de les instal·lacions tèrmiques en els edificis.
Format i instruccions per a emplenar els espais de l'etiqueta.
Les instal·lacions d'ascensors es tramiten per via electrònica.
Recordeu que només es podran fer els tràmits amb els formularis actualitzats que apareixen en les fitxes dels tràmits.
Trobareu tots els detalls de les novetats introduïdes en els formularis en l' apartat d'actualitat de Canal Empresa.
Per estar informats també us podeu subscriure als avisos dels tràmits que us interessen, afegint-los com a tràmits favorits o amb una subscripció als avisos relacionats amb aquell tràmit.
A la mateixa fitxa de tràmit, a l'extrem inferior a la dreta, apartat La meva Carpeta:
Afegir avisos només amb correu electrònic
Organisme Autònom de Fires i Mercats de Vic (OFIM)
C. Historiador Ramon d'Abadal i de Vinyals, 5, 2 planta
Adreça del recinte: Carrer de la Llotja, s/n | 08500 Vic
Accessos i mitjans de transport per arribar al municipi
Tipus de recinte: Pavelló firal
Possibilitat de contractar llum per estand: Sí
Possibilitat de contractat línia telefònica per estand: Sí
Gestió: Institut Municipal de Promoció i Economia de Vic